# Επίσημη Εφημερίδα C 12A/15 Ι

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 12A |
| | |
| Έκδοση στην ελληνική γλώσσα | Ανακοινώσεις και Πληροφορίες | 59ό έτος15 Ιανουαρίου 2016 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 12A

Έκδοση στην ελληνική γλώσσα

Ανακοινώσεις και Πληροφορίες

59ό έτος15 Ιανουαρίου 2016

---

| Ανακοίνωση αριθ | Περιεχόμενα | Σελίδα |
| --- | --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Δικαστήριο της Ευρωπαϊκής Ένωσης |
| 2016/C 012A/01 | Πρόσκληση υποβολής υποψηφιοτήτων | 1 |

Ανακοίνωση αριθ

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Δικαστήριο της Ευρωπαϊκής Ένωσης

2016/C 012A/01

Πρόσκληση υποβολής υποψηφιοτήτων

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Δικαστήριο της Ευρωπαϊκής Ένωσης

| 15.1.2016 | EL | Επίσημη Εφημερίδα της Ευρωπαϊκής Ένωσης | CA 12/1 |
| --- | --- | --- | --- |

15.1.2016

EL

Επίσημη Εφημερίδα της Ευρωπαϊκής Ένωσης

CA 12/1

---

ΠΡΌΣΚΛΗΣΗ ΥΠΟΒΟΛΉΣ ΥΠΟΨΗΦΙΟΤΉΤΩΝ

(2016/C 012 A/01)

Σύντομα πρόκειται να κενωθεί η θέση του διευθυντή της Υπηρεσίας Διερμηνείας (βαθμός AD14 ή AD15) στο Δικαστήριο της Ευρωπαϊκής Ένωσης στο Λουξεμβούργο. Η θέση αυτή θα πληρωθεί σύμφωνα με το άρθρο 29, παράγραφος 2, του κανονισμού υπηρεσιακής καταστάσεως των υπαλλήλων της Ευρωπαϊκής Ένωσης.

Έργο της Διευθύνσεως Διερμηνείας του Δικαστηρίου της Ευρωπαϊκής Ένωσης (1) είναι να επικουρεί τη δικαιοδοτική δραστηριότητα του Δικαστηρίου, του Γενικού Δικαστηρίου και του Δικαστηρίου Δημόσιας Διοίκησης, παρέχοντας υπηρεσίες διερμηνείας πολύ υψηλού επιπέδου ποιότητας κατά τις επ’ ακροατηρίου συζητήσεις και τις άλλες συνεδριάσεις ή συναντήσεις που διοργανώνονται από το θεσμικό όργανο.

Η Διεύθυνση Διερμηνείας πρέπει να αντιμετωπίσει έναν αυξανόμενο φόρτο εργασίας και, ενδεχομένως, αλλαγές στις μεθόδους εργασίας της, με παράλληλο έλεγχο των συνδεόμενων με τη διερμηνεία δαπανών. Ταυτόχρονα, η πολύ υψηλή ποιότητα των υπηρεσιών διερμηνείας είναι απαραίτητη για την ορθή λειτουργία ενός θεσμικού οργάνου που χρησιμοποιεί πολλές διαφορετικές γλώσσες και για την ποιότητα της ευρωπαϊκής δικαιοσύνης.

Υπό την άμεση εποπτεία του γραμματέα, ο διευθυντής έχει την ευθύνη να οργανώνει και να διατηρεί ενεργό το ενδιαφέρον των συνεργατών του σε μια υπηρεσία αποτελούμενη από 80 άτομα, εκ των οποίων 75 διερμηνείς συνεδρίων, που συμπληρώνεται, ενδεχομένως, από διαπιστευμένους διερμηνείς συνεδρίων (a.i.c.), να ενεργεί στο πλαίσιο συνεργασίας με τα λοιπά θεσμικά όργανα της Ένωσης και να επικεντρώνει παράλληλα το έργο του στις ιδιαιτερότητες του θεσμικού οργάνου.

Οι υποψήφιοι, υπήκοοι κράτους μέλους της Ευρωπαϊκής Ένωσης, πρέπει να έχουν γνώσεις πιστοποιούμενες με πτυχίο πανεπιστημίου ή δίπλωμα πανεπιστημιακού επιπέδου. Πρέπει να είναι σε θέση να διευθύνουν και να συντονίζουν το έργο μιας μεγάλης διοικητικής μονάδας. Απαιτούνται γνώσεις και μεγάλη πείρα σχετικά με τη φύση των καθηκόντων της θέσεως αυτής. Η ως άνω επαγγελματική πείρα πρέπει να είναι τουλάχιστον δέκα ετών. Επαγγελματική πείρα στον τομέα της διερμηνείας συνεδρίων θα εκτιμηθεί.

Οι υποψήφιοι πρέπει να έχουν άριστη γνώση μιας από τις επίσημες γλώσσες της Ευρωπαϊκής Ένωσης και καλή γνώση δύο άλλων επισήμων γλωσσών. Θα συνεκτιμηθεί επίσης η γνώση άλλων γλωσσών. Για υπηρεσιακούς λόγους, ο διευθυντής πρέπει να έχει καλή γνώση, επιπλέον της γαλλικής, και της αγγλικής.

ΥΠΟΒΟΛΗ ΤΩΝ ΥΠΟΨΗΦΙΟΤΗΤΩΝ

Οι υποψήφιοι για τη θέση αυτή καλούνται να αποστείλουν την αίτηση υποψηφιότητάς τους με ηλεκτρονικό ταχυδρομείο στο Δικαστήριο μόνο στην ακόλουθη διεύθυνση appel_candidatures@curia.europa.eu, μέχρι τις 12 Φεβρουαρίου 2016 στις 17:00. Η εν λόγω αίτηση πρέπει να συνοδεύεται από αναλυτικό βιογραφικό σημείωμα και από κάθε άλλο χρήσιμο έγγραφο. Οι υποψήφιοι πρέπει επίσης να επισυνάψουν στην αίτησή τους σύντομο υπόμνημα πέντε σελίδων κατ’ ανώτατο όριο, σχετικό με τον ρόλο και τα καθήκοντα του διευθυντή της Υπηρεσίας Διερμηνείας, εκθέτοντας τα προσόντα τους τα οποία, κατά τη γνώμη τους, ικανοποιούν τις απαιτήσεις για την εν λόγω εργασία.

Λουξεμβούργο, 1 Δεκεμβρίου 2015

---

(1)  Συμπληρωματικές πληροφορίες σχετικά με το Δικαστήριο της Ευρωπαϊκής Ένωσης, καθώς και με τη Διεύθυνση Διερμηνείας, είναι διαθέσιμες στην ιστοσελίδα του θεσμικού οργάνου www.curia.europa.eu

---